Τέλος τα… ελεύθερα toilet break στο τένις: Ένα τρίλεπτο ανά αγώνα! – SportSite.gr\nHome / Tennis / Τέλος τα… ελεύθερα toilet break στο τένις: Ένα τρίλεπτο ανά αγώνα!\nΤέλος τα… ελεύθερα toilet break στο τένις: Ένα τρίλεπτο ανά αγώνα!\nPosted by: Sport FM in Tennis, Άλλα Σπόρ 22 Νοεμβρίου 2021\t0 1 Views\nΗ ATP αποφάσισε να αυστηροποιήσει το πλαίσιο για τα toilet breaks, μετά τον σάλο που προκάλεσαν τα εκτεταμένα διαλείμματα που έκαναν αρκετοί τενίστες κινώντας… υποψίες πως δεν τα χρησιμοποιούσαν μόνο για τις φυσικές τους ανάγκες.\nΜεταξύ των τενιστών που έχουν κατηγορηθεί πως χρησιμοποιούσαν ως… αθέμιτο μέσο, είτε για να διακόψουν τον ρυθμό του αντιπάλου, είτε για να ηρεμήσουν οι ίδιοι και ακόμη και να πάρουν οδηγίες μέσω κινητού από τον προπονητή τους, ήταν και ο Στέφανος Τσιτσιπάς.\nΑν και τα toilet-breaks θα περιοριστούν σε τρία λεπτά, οι παίκτες θα έχουν επίσης δύο λεπτά για να αλλάξουν τα ρούχα τους. Οι παίκτες θα περιορίζονται σε ένα ανά αγώνα και θα επιτρέπεται μόνο στο τέλος ενός σετ. Εάν ένας παίκτης περάσει πολύ καιρό στην τουαλέτα, θα υπόκειται σε παραβιάσεις του χρόνου.\nPrevious: Πολυτιμότερη της Volley League γυναικών η Ροντρίγκες


Αραιές νεφώσεις και μικρή άνοδος θερμοκρασίας σήμερα στη Θεσσαλονίκη\nΑΡΑΙΕΣ ΝΕΦΩΣΕΙΣ ΚΑΙ ΜΙΚΡΗ ΑΝΟΔΟΣ ΘΕΡΜΟΚΡΑΣΙΑΣ ΣΗΜΕΡΑ ΣΤΗ ΘΕΣΣΑΛΟΝΙΚΗ από Voria.gr article http://www.voria.gr/article/arees-nefosis-ke-mikri-anodos-thermokrasias-simera-sti-thessaloniki Οι άνεμοι στην πόλη θα είναι ασθενείς, ενώ θα υπάρχει περιορισμένη ορατότητα ή ομίχλες κυρίως τις πρωινές και βραδινές ώρες. 08.01.2018 07:28\nΑΡΑΙΕΣ ΝΕΦΩΣΕΙΣ ΚΑΙ ΜΙΚΡΗ ΑΝΟΔΟΣ ΘΕΡΜΟΚΡΑΣΙΑΣ ΣΗΜΕΡΑ ΣΤΗ ΘΕΣΣΑΛΟΝΙΚΗ\n08/01/2018, 07:28 |\nΟι άνεμοι στην πόλη θα είναι ασθενείς, ενώ θα υπάρχει περιορισμένη ορατότητα ή ομίχλες κυρίως τις πρωινές και βραδινές ώρες.\nΑραιές νεφώσεις, κατά τόπους αυξημένες αναμένονται σήμερα, ενώ η ορατότητα θα είναι τοπικά περιορισμένη με ομίχλες κυρίως τις πρωινές και βραδινές ώρες.\nΟι άνεμοι θα πνέουν προς νότιες διευθύνσεις 3 με 4 και στο Ιόνιο τοπικά 5 μποφόρ.\nΣτη Θεσσαλονίκη θα σημειωθούν αραιές νεφώσεις κατά περιόδους πιο πυκνές, ενώ θα υπάρχει περιορισμένη ορατότητα ή ομίχλες κυρίως τις πρωινές και βραδινές ώρες. Οι άνεμοι θα είναι ασθενείς, ενώ η θερμοκρασία θα κυμανθεί από 3 έως 14 βαθμούς Κελσίου.\nΣε Μακεδονία και Θράκη αναμένονται αραιές νεφώσεις κατά περιόδους πιο πυκνές, καθώς και κατά τόπους περιορισμένη ορατότητα ή ομίχλες κυρίως τις πρωινές και βραδινές ώρες. Οι άνεμοι θα είναι ασθενείς και στα ανατολικά νοτιοδυτικοί μέχρι 4 μποφόρ. Η θερμοκρασία θα κυμανθεί από 0 έως 15 βαθμούς Κελσίου. Στη δυτική Μακεδονία θα είναι 3 με 4 βαθμούς χαμηλότερη.


«Ο μηχανοδηγός είναι θύμα, όχι θύτης». Τα όσα υποστηρίζει η ΠΕΠΕ για την αντιμετώπιση μηχανοδηγού από την Αστυνομία, έπειτα από τραγικό συμβάν - Metaforespress\n«Ο μηχανοδηγός είναι θύμα, όχι θύτης». Αυτό υποστηρίζει η Πανελλήνια Ένωση Προσωπικού Έλξης, με αφορμή την αντιμετώπιση της Αστυνομίας σε μηχανοδηγό, έπειτα από τραγικό συμβάν.\nΗ Ένωση κατακρίνει την στάση της Αστυνομίας απέναντι σε μηχανοδηγό αμαξοστοιχίας, η οποία συμπαρέσυρε πεζό στην Λάρισα (σύμφωνα με την ΠΕΠΕ, το ενδεχόμενο της αυτοκτονίας είναι το πλέον πιθανό).\nΟι μηχανοδηγοί ζητούν συνάντηση με τον υπουργό Προστασίας του Πολίτη και τον υπουργό Δικαιοσύνης, ώστε να «να δοθεί τέλος σε αυτή την αντιμετώπιση των μηχανοδηγών από τις αρμόδιες αρχές».\nΗ ΠΕΠΕ εκφράζει την απορία όλων των μηχανοδηγών για την απαράδεκτη αντιμετώπιση που είχε ο συνάδελφος μας μετά το συμβάν στην περιοχή της Λάρισας, όπου πεζός παρασύρθηκε από διερχόμενη αμαξοστοιχία, με το ενδεχόμενο της αυτοκτονίας να φαντάζει ως το πλέον πιθανό.


«Ο κορωνοϊός είναι «καταδικασμένος» να εξαπλωθεί και να εξασθενήσει, στο μεταξύ πρέπει ελέγξουμε τους φόβους μας» μας λέει ο συντονιστής της επιχείρησης «Ελευθερία» στο ΠΓΝΠ Άγγελος Σαραντόπουλος – dete | Eιδήσεις | Πάτρα | Δυτική Ελλάδα\nΣάββατο, 17.04.2021, 1:26 μμ\nΑπρίλιος 17, 2021 1:26 μμ\n«Ο κορωνοϊός είναι «καταδικασμένος» να εξαπλωθεί και να εξασθενήσει, στο μεταξύ πρέπει ελέγξουμε τους φόβους μας» μας λέει ο συντονιστής της επιχείρησης «Ελευθερία» στο ΠΓΝΠ Άγγελος Σαραντόπουλος\nΟ Άγγελος Σαραντόπουλος, Αιματολόγος – Επιμελητής Α’ και συντονιστής της επιχείρησης «Ελευθερία» στο Πανεπιστημιακό Γενικό Νοσοκομείο Πάτρας, στη συνέντευξη που παραχώρησε στον «Νεολόγο», εξηγεί την πορεία των εμβολιασμών κατά του νέου κορωνοϊού, που γίνονται στο νοσοκομείο του Ρίου. Μιλά για την ομάδα που τον πλαισιώνει στο εμβολιαστικό κέντρο και αποκαλύπτει τι γίνεται με τις δόσεις που περισσεύουν στο τέλος της κάθε ημέρας. Επίσης, περιγράφει τα συναισθήματά του, όταν ξεκίνησε ο εμβολιασμός των ηλικιωμένων, δίνει λεπτομέρειες για τον εμβολιασμό των υγειονομικών και τοποθετείται στο ερώτημα εάν όλα πήγαν καλά με τα μέτρα αποτροπής του κορωνοϊού.\nΤο εμβολιαστικό κέντρο του Πανεπιστημιακού Νοσοκομείου της Πάτρας, είναι το πρώτο που λειτούργησε στην περιοχή. Από τις 29 Δεκεμβρίου μέχρι σήμερα πόσοι εμβολιασμοί έχουν γίνει κατά του κορωνοϊού;\nΑπό τις 29 Δεκεμβρίου έως και τις 23 Φεβρουαρίου, σε 42 εμβολιαστικές ημέρες, έχουν διενεργηθεί 5.600 εμβολιασμοί, εκ των οποίων οι 2.000 αφορούν το ενδονοσοκομειακό προσωπικό.\nΗ ομάδα του εμβολιαστικού τμήματος του Πανεπιστημιακού Νοσοκομείου Πατρών, στην οποία είστε συντονιστής, από ποιους αποτελείται; Ποιο θα λέγατε ότι είναι αυτό που σας ενώνει;\nΗ εμβολιαστική ομάδα δημιουργήθηκε υπό συνθήκες πίεσης χρόνου και εναλλασσόμενων τακτικών παραμέτρων με ζητούμενο την ταχεία αντίδραση σε ένα συνεχώς μεταβαλλόμενο και απαιτητικό πεδίο δράσης. Τα στελέχη της επιλέχθηκαν με κριτήρια την κλινική εμπειρία, την αντιληπτική σταθερά, την ικανότητα λειτουργίας εντός πλαισίων, κανόνων και ομάδων, τη διάθεση για προσφορά και την υψηλή ενσυναίσθηση. Η ομάδα αποτελείται από τον γράφοντα ως επιχειρησιακό διαχειριστή, τη νοσηλεύτρια λοιμώξεων Άννα Χονδρολέου ως τεχνικό διαχειριστή, τις νοσηλεύτριες Μ. Κεχαγιά, Ρ. Ζησιμοπούλου, Ν. Νικολακοπούλου και τις επισκέπτριες υγείας Γ. Μπαντούνα και Α. Παπαβραμοπούλου. Αν και η ομάδα ήταν ολιγομελής, πέτυχε επιδόσεις – ορόσημα για την εθνική εμβολιαστική προσπάθεια και έθεσαν το ΠΓΝΠ στους πρωταγωνιστές της πρωτόγνωρης αυτής επιχείρησης. Αυτό συνέβη γιατί τα μέλη της ομάδας μοιράζονται μια κοινή οπτική προσέγγιση για όλα δρώμενα, έχουν ενσωματώσει το ίδιο όραμα και συνεχίζουν να εργάζονται, 60 μέρες μετά, με πάθος και υπερηφάνεια.\nΠοιες ηλικίες εμβολιάζονται αυτή την περίοδο και από ποιες περιοχές;\nΑυτή την περίοδο, εμβολιάζεται ο πληθυσμός άνω των 75 ετών, το ενδονοσοκομειακό προσωπικό και ιδιώτες υγειονομικοί όλων των ηλικιών από τις όμορες περιοχές της Αχαΐας, Αιτωλοακαρνανίας και Φωκίδας.\nΤι συμβαίνει όταν ακυρώνεται ένα ραντεβού για εμβολιασμό. Ποιος επιλέγει και με τι κριτήρια ποιος θα εμβολιαστεί εμβόλιμα; Ισχύει ότι σε αυτές τις περιπτώσεις έχουν προτεραιότητα οι ένστολοι;\nΕπί της ουσίας δεν υφίσταται η έννοια του «εμβόλιμου» εμβολιασμού. Αυτό που συμβαίνει είναι ο εμβολιασμός αναπλήρωσης, τον οποίο καλούμαστε να διαχειριστούμε όταν στο τέλος της ημέρας και στο τελευταίο φιαλίδιο απομένουν «ορφανές» δόσεις. Σε αυτή την περίπτωση αναζητούμε εθελοντές από τις απογευματινές βάρδιες στα τμήματα του νοσοκομείου, διαδικασία επίπονη και αγωνιώδης, ιδιαίτερα το τελευταίο 10ήμερο του Ιανουαρίου που είχε ολοκληρωθεί ο εμβολιασμός του πρώτου κύματος εργαζομένων του ΠΓΝΠ. Τότε, μετά από οδηγία της 6ης ΥΠΕ, χρησιμοποιήθηκαν οι ένοπλες δυνάμεις και τα σώματα ασφαλείας ως δεξαμενή αναπλήρωσης μέσω μιας εξαιρετικής συνεργασίας με την 116 Π.Μ. Πλέον, η κατάσταση έχει εξομαλυνθεί, καθώς πολλοί συνάδελφοι έχουν δηλώσει διαθεσιμότητα και οι αναπληρώσεις γίνονται ενδονοσοκομειακά.\nΠαρά το γεγονός ότι το ιατρικό και νοσηλευτικό προσωπικό είχε προτεραιότητα στον εμβολιασμό, στην αρχή τουλάχιστον, υπήρξε επιφυλακτικό να κάνει το εμβόλιο κατά του κορωνοϊού. Πως έχει σήμερα η κατάσταση σε αυτό το ζήτημα;\nΟ εμβολιασμός του ενδονοσοκομειακού προσωπικού ως στρατηγική προτεραιότητα αποτελεί «προνόμιο» που αρκετοί δεν έχουν αντιληφθεί. Ωστόσο, με τον εμβολιασμό του πρώτου κύματος στο ΠΓΝΠ, ξεπεράσαμε κατά 10% τις αρχικές προβλέψεις, υπογραμμίζοντας την εκκωφαντική αποδοχή από το ιατρικό προσωπικό, το 85% του οποίου έχει ήδη εμβολιαστεί. Ο φόβος, η δυσπιστία, ο δισταγμός, είναι ανθρώπινα και κατανοητά, φαίνεται όμως ότι ξεπερνιούνται και ήδη, πλέον των 200 συναδέλφων δηλώνουν διαθεσιμότητα προς εμβολιασμό.\nΗ περιοχή της Αχαΐας και ειδικότερα της Πάτρας, πιέζεται έντονα από τον κορωνοϊό το τελευταίο διάστημα. Τι πιστεύετε ότι πήγε λάθος. Έχουμε ακόμη χρόνο να αναστρέψουμε την κατάσταση;\nΠροβάλλοντας μια ρηξικέλευθη προσέγγιση, θα έλεγα ότι τίποτα δεν πήγε λάθος! Η ευρεία εξάπλωση ενός αερογενούς μεταδιδόμενου ιού είναι απόλυτα φυσική εξέλιξη και αναγκαστική συνθήκη. Σκεφτείτε ότι η ανθρωπότητα δεν είναι κλεισμένη σε μία «γυάλα κενού». Ο ιός είναι καταδικασμένος να εξαπλωθεί. Κι όσο θα εξαπλώνεται και το ανοσοποιητικό μας σύστημα θα γνωρίζεται μαζί του, τόσο θα εξασθενεί. Έχουμε λοιπόν χρόνο; Σίγουρα ναι, αν αναστρέψουμε την οπτική μας, ελέγξουμε τους φόβους μας και επαναχρησιμοποιήσουμε την κοινή λογική μας. Στα πλαίσια αυτής της λογικής, οφείλουμε να προστατέψουμε τις ευπαθείς ομάδες, να τις εμβολιάσουμε με μέγιστη προτεραιότητα και να επιτρέψουμε την ανοσολογική γνωριμία με τον ιό, του υπόλοιπου πληθυσμού που κινδυνεύει πολύ λιγότερο ή και καθόλου, ώστε να χτίσουμε το πολυπόθητο τείχος ανοσίας πριν γκρεμίσουμε κάθε οικονομική και κοινωνική δομή.\nΑπό τη μέχρι σήμερα εμπειρία σας με τους εμβολιασμούς, σας έχει μείνει στη μνήμη σας, κάποια χαρακτηριστική ιστορία;\nΙστορίες έχουμε να θυμηθούμε πολλές. Ευτράπελες, συγκινητικές, γλαφυρές, ενοχλητικές, κάθε μια να μας κάνει πλουσιότερους. Δεν θα σταθώ σε καμιά. Θα θυμηθώ όμως την πρώτη ημέρα που συναντηθήκαμε με τους ηλικιωμένους άνω των 85 ετών, στις 16 Ιανουαρίου. Τότε που θυμηθήκαμε τους γονείς και τους παππούδες μας, τότε που αντιλήφθηκε σύσσωμη όλη η ομάδα γιατί πολεμάμε αδιαπραγμάτευτα, από την πρώτη ημέρα, σ’ αυτήν τη μάχη. Τους ευχαριστούμε βαθιά μέσα από την καρδιά μας.\nΌταν τελειώσει η οδυνηρή κατάσταση που βιώνουμε, τι θα σας μείνει;\nΗ περηφάνια. Είμαστε εδώ, πολεμάμε για έναν ανώτερο, ευγενή σκοπό.\nΗ προσφορά. Με τη δράση μας, αποτρέψαμε απώλειες, δώσαμε ελπίδα, θεραπεύσαμε φόβους.\nΗ ομαδικότητα. Αποδείξαμε ότι μαζί πάμε μακριά, μαζί πάμε παντού. Αυτό είναι το μήνυμά μας.\n*Στην κεντρική φωτο: Από αριστερά: Ανθή Παπαβραμοπούλου, Ράνια Ζησιμοπούλου, Άννα Χονδρολέου, Άγγελος Σαραντόπουλος, Μάλαμα Κεχαγιά, Νίκη Νικολακοπούλου\nΚλειστό σήμερα και αύριο το ταμείο της ΔΕΥΑΠ λόγω κρούσματος κορονοϊού\nΑπρίλιος 17, 2021 1:27 μμ


[Μίνι, Προμίνι]: Δραστηριότητα αγώνων\nΓια την 3η αγωνιστική του Πρωταθλήματος Ε.Σ.Κ.Α. η ομάδα Μίνι Α αντιμετώπισε εντός έδρας την πάντοτε αξιόμαχη ομάδα του Αγίου Νικολάου Παλλήνης. Το παιχνίδι από τα πρώτα λεπτά ήταν κλειστό ως προς τη διαφορά στο σκορ. Η ομάδα μας είχε μία μικρή διαφορά από το ξεκίνημα την οποία και διαχειρίστηκε σωστά. Μετά από ένα ωραίο παιχνίδι με αρκετό τρέξιμο και όμορφες συνεργασίες η νίκη ήρθε δίκαια με 52-44. Με τρεις νίκες σε ισάριθμους αγώνες η ομάδα μας βρίσκεται μόνη πρώτη στον πολύ δυνατό όμιλο 1ο Όμιλο με 6 βαθμούς.\nΤην Κυριακή 25 Νοεμβρίου, η ομάδα θα αντιμετωπίσει εκτός έδρας στις 10:30 την ομάδα του Γ.Σ.Κορωπίου (1ν – 2η).\nΓια το ίδιο Πρωτάθλημα, η ομάδα Μίνι που συμμετέχει στον 5ο όμιλο έδωσε ένα πολύ δύσκολο παιχνίδι εκτός έδρας με την ομάδα του Ε.Σ. Νέας Μάκρης. Μετά από ένα πολύ δυνατό αγώνα με διαρκείς μπασκετικές μονομαχίες, η γηπεδούχος ομάδα κέρδισε 56-41. Η συμμετοχή και των 15 παιδιών και η απόκτηση σημαντικών εμπειριών σε δύσκολους αγώνες είναι στοιχεία που προσφέρουν αισιοδοξία για την συνέχεια στο Πρωτάθλημα. Η σκληρή δουλειά στις προπονήσεις φέρνει σταδιακά βελτίωση στις συνεργασίες των παιδιών σε άμυνα και επίθεση ακόμη και όταν το τελικό αποτέλεσμα δεν συνοδεύεται από ροζ φύλλο αγώνα.\nΤην Κυριακή 25 Νοεμβρίου, η ομάδα θα αντιμετωπίσει εντός έδρας στις 12:45 την ομάδα του Βριλησσιακού Α.Ο. (2ν – 1η).\nΌπως ήδη ανακοινώθηκε με ξεχωριστή ανάρτηση, από αυτό το Σαββατοκύριακο 24 και 25 Νοεμβρίου ξεκινάει το πολύ δυνατό Πρωτάθλημα Amita Motion Elite Youth Tournament. Το Πρωτάθλημα αυτό έχει 3 ηλικιακές κατηγορίες (2005, 2006 και 2007) και ο Γ.Σ. Γλυκών Νερών συμμετέχει με την ομάδα Προμίνι (2007) σε μία διοργάνωση 14 αγωνιστικών.\nΤο πρώτο παιχνίδι είναι την Κυριακή 25 Νοεμβρίου, εκτός έδρας στις 15:30, με την πάρα πολύ δυνατή ομάδα του Πανιωνίου Γ.Σ.Σ.\nΑποτελεί μεγάλη τιμή για τον Σύλλογο μας η συμμετοχή μας σε ένα τόσο δυνατό τουρνουά και ο αθλητικός ανταγωνισμός με ιστορικές και μεγάλες ομάδες όπως ο Παναθηναϊκός, το Περιστέρι, ο Πανιώνιος κλπ.\nΗ πολύ καλή εικόνα του Συλλόγου μας μέσω της δουλειάς που γίνεται σε όλα τα Τμήματα και η εξαιρετική συνεργασία που υπάρχει με την ομάδα του Παναθηναϊκού έχει αναγνωριστεί ήδη από το 2016 με το 1ο Junior NBA Athens League – όταν η ομάδα μας αγωνίστηκε με τα χρώματα των Dallas Mavericks.\nΗ πίστη σε ένα αθλητικό πρόγραμμα που προάγει την αθλητική βελτίωση με τη διαχρονική αξία του 'ευ αγωνίζεσθαι' και την αγάπη για το άθλημα, ανταμείβεται με αυτές τις τιμητικές συμμετοχές στις οποίες η ομάδα θα σταθεί επάξια και στο καθαρά αγωνιστικό επίπεδο.\nΚαλή αρχή και επιτυχία στα παιδιά!


ΓΑΔΑ: Ο «ΝΤΑΗΣ» αστυνομικός της ΚΡΑΤΙΚΗΣ ΑΣΦΑΛΕΙΑΣ, οι ουσίες και ο έρωτάς του για μια γυναίκα! Απειλεί, βρίζει και «αυτοκτονεί» μετά το τρίτο καραφάκι…. – «ΤΣΟΥΒΑΛΙ» οι ΕΔΕ! (ΑΠΟΚΛΕΙΣΤΙΚΟ ΡΕΠΟΡΤΑΖ) - AlertTV\nΓΑΔΑ: Αστυνομικοί της Κρατικής Ασφάλειας για... κλάματα!\nΟ έρωτας, οι ουσίες και οι “αυτοκτονίες”\nΣύμφωνα με τις καταγγελίες, ο 40χρονος αστυνομικός της Κρατικής Ασφάλειας, ενοχλεί σε μηνύματα από ψεύτικα μέσσεντζερ τη γυναίκα που έχει βάλει στο μάτι. Αξίζει να σημειωθεί ότι την ήξερε μόνο ένα μήνα!!! Πηγές λένε πως πρόκειται να καταθέσει μήνυση και αγωγή και να απευθυνθεί στην υπηρεσία του αν δεν σταματήσει να παρενοχλεί τόσο την ίδια αλλά και τους οικείους της. Έχει κρατήσει όλα τα υβριστικά μηνύματα και τις απειλές που κατά καιρούς στέλνει ο αστυνομικός. ΄\nΑπό ρεπορτάζ που κάναμε στην πρώην γειτονιά του, μας μίλησαν για έναν εξαρτημένο άνθρωπο από ουσίες και εξαιρετικά επικίνδυνο λόγω ψυχοσωματικών προβλημάτων. Μάλιστα δεν είναι λίγες οι φορές που απείλησε με μηνύματα ότι θα βάλει τέλος στη ζωή του. Το κερασάκι στην τούρτα είναι ότι ο αστυνομικός μετακόμισε δίπλα της – στην περιοχή της- σε απόσταση αναπνοής, προκειμένου να παρακολουθεί τις κινήσεις της. Αυτό ήταν που την εξόργισε ακόμη πιο πολύ και την ανάγκασε να ακολουθήσει πλέον τη νόμιμη οδό.\nΚαιρός: Έρχεται ο «Αντίνοος» με ισχυρές βροχές και καταιγίδες μέχρι την Τετάρτη! (ΒΙΝΤΕΟ)


Κρίσιμη ΓΣ στον Άρη Σούδας | Mikriliga.com\nΚρίσιμη ΓΣ στον Άρη Σούδας\nΤακτική Γενική Συνέλευση στο πλαίσιο της οποίας θα παρθούν μία σειρά από πολύ σημαντικές αποφάσεις για τη νέα αγωνιστική περίοδο, ανακοίνωσε πως θα πραγματοποιήσει ο Αρης Σούδας.\nΣυγκεκριμένα, η Γ.Σ. θα διεξαχθεί την άλλη Τετάρτη (12/6) στις 8 το βράδυ στο Πολυκέντρο Σούδας.\n«Προσκαλούμε όλα τα μέλη αλλά και τους φίλους που αγαπούν και στηρίζουν το πιο ιστορικό σωματείο της περιοχής, τον Αρη Σούδας, να δώσουν το παρών και να εγγραφούν ως μέλη προκειμένου όλοι μαζί να δώσουμε μια νέα ώθηση και δυναμική στην προσπάθεια για την ενίσχυση και στήριξη της ομάδας μας», σημειώνεται, μεταξύ άλλων, στο κάλεσμα του Αρη Σούδας.\nΝα σημειωθεί ότι η Γ.Σ. γίνεται σε μια χρονική στιγμή που υπάρχει το σενάριο, ο Αρης Σούδας, να βρεθεί τη νέα χρονιά σε ένα μεγαλύτερο πρωτάθλημα από αυτό του τοπικού, στην αναδιαρθρωμένη Γ’ Εθνική κατηγορία.\nΗ ανακοίνωση από τον Αρη Σούδας είναι η εξής:\nΠΡΟΣΚΛΗΣΗ – ΚΑΛΕΣΜΑ ΣΕ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΤΟΥ ΣΩΜΑΤΕΙΟΥ ΑΠΣ ΑΡΗΣ ΣΟΥΔΑΣ\nΤο Δ.Σ. του ΑΠΣ ΑΡΗΣ ΣΟΥΔΑΣ με αφορμή την ολοκλήρωση της θητείας του συγκαλεί Τακτική Γενική Συνέλευση / Ανοικτή Πρόσκληση – Κάλεσμα την Τετάρτη 12 Ιουνίου 2019, και ώρα 20:00 στο Πολυκέντρο Σούδας με θέματα ημερησίας διατάξεως τα\n1. Απολογισμός διοικητικών πεπραγμένων Δ.Σ. χρήσεως 2018-2019\n2. Οικονομικός Απολογισμός χρήσεως 2018-2019\n3. Εκθεση της εξελεγκτικής επιτροπής οικονομικών πεπραγμένων χρήσεως 2018-19\n4. Εγκριση Προϋπολογισμού επόμενης χρήσης 2019-20\n5. Εκλογή 3μελούς εφορευτικής επιτροπής\n6. Εκλογές για την ανάδειξη τακτικών και αναπληρωματικών μελών Δ.Σ. ετήσιας θητείας\n7. Εκλογές για την ανάδειξη τακτικών και αναπληρωματικών μελών εξελεγκτικής επιτροπής ετήσιας θητείας\n8. Στόχοι σωματείου\n10. Εγγραφή νέων μελών σωματείου\n11. Προτάσεις – επερωτήσεις προς το Δ.Σ.\nΣε περίπτωση απαρτίας, η Γενική Συνέλευση θα επαναληφθεί την Τετάρτη 19 Ιουνίου 2019 την ίδια ώρα και στον ίδιο χώρο, χωρίς την αποστολή νέας πρόσκλησης.\nΠροσκαλούμε όλα τα μέλη αλλά και τους φίλους που αγαπούν και στηρίζουν το πιο ιστορικό σωματείο της περιοχής, τον Αρη Σούδας, να δώσουν το παρών και να εγγραφούν ως μέλη προκειμένου όλοι μαζί να δώσουμε μια νέα ώθηση και δυναμική στην προσπάθεια για την ενίσχυση και στήριξη της ομάδας μας.\nΣχετικά TagsΆρης ΣούδαςΓ' Εθνική\nΤο τρίτο ημίχρονο από Σπάρτη (vid)\nΤι είπαν Βλάχος- Κάκκος μετά το ματς στην Πρέβεζα\nΝίκη Αγκαθιάς-ΠΟ Νέας Καλλικράτειας 0-1 (v)\nΣυνδυαστικά με ψυχολογία και… κούραση!\nΣυνεχίζει να εντυπωσιάζει ο Πανθηραϊκός!\nΤα τελικά αποτελέσματα για την 3η φάση του Κυπέλλου Ελλάδας\nΓ’ Εθνική: Τα τελικά της πρεμιέρας\n«Διαζύγιο» με Γραμματικόπουλο στον Εθνικό\nΤρίτη (24/9) στο Αλκαζάρ το Τρίκαλα-Δόξα Δράμας!\nΗ νέα «στέγη» του Οφρυδόπουλου\nΑστραπή Μεσοποταμίας-Αγροτικός Αστέρας 0-0 (v)\nΘερμαϊκός Θέρμης-Εδεσσαϊκός 1-0 (v)\nΑφιερωμένη στον εορτάζοντα αρχηγό!\nΟ Ατρόμητος Παλαμά ξεκίνησε με το δεξί στο πρωτάθλημα του 3ου ομίλου της Γ'...\nΕνός λεπτού… διακοπή στο Βόλο για τους ανασφάλιστους της SL2 και της FL!\nΣέντρα και... διακοπή για 60 δευτερόλεπτα ως διαμαρτυρία για τους ανασφάλιστους παίκτες της Super...\nΠΣΑΠ: Στεκόμαστε όρθιοι απέναντι στην αδικία, πορευόμαστε ενωμένοι!\nΜια ιδίαιτερη ενός λεπτού... διακοπή ζητά ο ΠΣΑΠ.\nΟ Σωκράτης Οφρυδόπουλος παρακολούθησε την Τετάρτη την Παναχαϊκή στο φιλικό της Αγυιάς με τον...\n«Βόμβα» για Ράουλ Μπράβο: Υποπτος για στήσιμο του Βέροια – Πανιώνιος!\nΈχει πέραση ο Ηλιόπουλος


Αττικόν: "Ελλάς, η χώρα των ονείρων"\n«Στον κινηματογράφον Αττικόν η Σκούρας Φιλμ επρόβαλλε σε πανηγυρική παράσταση το μεγάλου μήκους ντοκυμαντέρ «Ελλάς, η χώρα των ονείρων»…»\nΜε την γνώριμη δωρική φωνή ο εκφωνητής των επικαίρων τον Ιανουάριο του 1962 προλόγιζε την ενότητα των επικαίρων με τα καλλιτεχνικά νέα. Πολιτικοί, ξένοι επίσημοι, δημοσιογράφοι και απλός κόσμος στην κατάμεστη αίθουσα του Αττικόν υποδέχονται την επίσημη πρεμιέρα του ντοκυμαντέρ με μουσική του Μ. Χατζιδάκι που φιλοδοξούσε να κάνει γνωστή την ανερχόμενη τότε τουριστική Ελλάδα…\nΤο Κινηματοθέατρο Αττικόν μαζί με το γειτονικό του Παλλάς υπήρχαν πάντα η καλλιτεχνική ναυαρχίδα της Αθήνας. Από τις προβολές για την βασιλική αυλή μέχρι τις εκπαιδευτικές προπαγανδιστικές ταινίες για τους γερμανούς στρατιώτες στη μετονομαζόμενη αίθουσα Soldaten Kino Victoria. Το Αττικόν ήταν πάντα μέσα στην σύγχρονη ιστορία της πόλης...\nΌλα άρχισαν όταν ο Χιώτης τραπεζίτης Σταμάτης Δεκόζης – Βούρος ζήτησε το 1870 από τον περίφημο Ερνέστο Τσίλλερ να σχεδιάσει ένα εκλεκτικό κτίριο για οικία. Η οικογένεια Βούρου διέθετε ήδη ένα ισόγειο κτίριο στη Πλατεία Κλαυθμώνος όπου σήμερα φιλοξενεί το Μουσείο της Πόλεως των Αθηνών. Στο νεοκλασικό σχέδιο διώροφης οικοδομής του Τσίλλερ επιλέχτηκαν αρχιτεκτονικά στοιχεία από διάφορα ρεύματα χωρίς να υπάρχει ένα ενιαίο ύφος. Την οικοδόμησή του είχε αναλάβει ο Αλέξανδρος Νικολούδης. Στις αρχές του 20ου αιώνα στο ισόγειο του κτιρίου στεγάζονταν το φαρμακείο του Σ. Βαλτή, το κουρείου του Λ. Μουσίου και το εμπορικό κατάστημα με είδη από Ανατολάς του Π. Γεωργιάδη.\nΣτον όροφο του κτιρίου στην γωνία Σταδίου 19-21 και Χρήστου Λαδά φιλοξενήθηκε το 1914 και για μικρό διάστημα το νεοϊδρυθέν Υπουργείο Εθνικής Οικονομίας. Μεταξύ των ετών 1914-1920 πραγματοποιήθηκε μια σημαντική επέμβαση στο κτίριο που του προσέθεσε στοιχεία ρυθμού "Νεομπαρόκ". Τότε σε σχέδια του Αλέξανδρου Νικολούδη οικοδομήθηκε σε τμήμα του κτιρίου το Κινηματοθέατρο Αττικόν. Για την αθηναϊκή πολεοδομία θεωρείται μια από τις πρώτες χρήσεις οπλισμένου σκυροδέματος.\nΤο 1930, στο ανανεωμένο πλέον κτίριο, καταγράφονται (πλην του «Αττικόν»), τα παντοπωλεία των Ι. Ζαχαρίου και Σ. Αλεξάνδρου, το ανθοπωλείο του Άγγελου Αγαλιώτη, το κατάστημα κρυστάλλων & πορσελάνων του Ν. Λεμοντζόγλου, η αντιπροσωπεία γραφομηχανών Παπασπύρου, τα γραφεία της οικοδομικής επιχείρησης «Πρώτης», των «Τοπικών Σιδηροδρόμων Μακεδονίας» και της «Εταιρείας Οίνων και Οινοπνευμάτων». Αργότερα δημιουργήθηκε και η δεύτερη κινηματογραφική αίθουσα «Απόλλων» στο υπόγειο του κτιρίου, ενώ εγκαταστάθηκαν τα γραφεία της «Σκούρας Φιλμς».\nΜαζί με το εκλεκτικό παντοπωλείο του Βασιλόπουλο που δημιουργήθηκε το 1982 το κατάστημα πορσελάνων έγινε «Studio Costa Boda». Κατά καιρούς το κτίριο υπέστη ποικίλες επεμβάσεις και φθορές. Η πρώτη μεγάλη επισκευή στο κτίριο έγινε το 1960. Με μελέτη του αρχιτέκτονα Ι. Χριστακόπουλου το 1982 έγιναν γενικές εργασίες αναπαλαίωσης και συντήρησης. Τότε άρχισε να χρησιμοποιείται αποκλειστικά ως θεατρική ή μουσική σκηνή. Έχει μείνει ιστορική εξάλλου η ηχογράφηση από το Αττικόν της κοινής συναυλίας Γ. Νταλάρα και Β. Παπακωνσταντίνου το 1991. Με την αλλαγή ιδιοκτήτη το 1996 οι δυο αίθουσες βελτιώνονται σε αισθητική και υποδομές έτσι ώστε να μπορούν να γίνουν οι καλύτερες για χρήση Κινηματοθέατρου.\nΑπό τον Γαλλικό κινηματογράφο και τις νύχτες πρεμιέρας μέχρι και τις καλύτερες ελληνικές παραγωγές το Αττικόν πρόβαλε τόσα και τόσα χρόνια την «Ελλάδα, των ονείρων σου». Άραγε ο καπνός ρίχνει τόσο εύκολα την αυλαία;\nΠηγή: Η Αθήνα πίσω απ΄τη βιτρίνα


Mπαρτζώκας: «Πιστεύεις ότι αντέχει κάθε παίκτης να παίζει σε υψηλό επίπεδο επί 40 λεπτά;» | Novasports\nΟ τεχνικός του Ολυμπιακού εξήγησε τον λόγο για την μη χρησιμοποίηση του Ντόρσει στο δεύτερο δεκάλεπτο.\nΓια την μη χρησιμοποίηση του Τάιλερ Ντόρσεϊ στην δεύτερη περίοδο, ρωτήθηκε ο Γιώργος Μπαρτζώκας από Ρώσο δημοσιογράφο, μετά το τέλος του αγώνα ΤΣΣΚΑ-Ολυμπιακού και ο τεχνικός των Πειραιωτών, απάντησε απλουστευμένα για την απαραίτητη ξεκούραση του παίκτη του και την εμπιστοσύνη του στους άλλους παίκτες της περιφερειακής γραμμής.\n«Συγχαρητήρια στην ΤΣΣΚΑ για τη νίκη.Έπαιξε εξαιρετικά και την άξιζε. Όσον αφορά εμάς, είναι προφανές πως η δεύτερη περίοδος ήταν καταστροφική. Παίξαμε χωρίς συγκέντρωση και σκληράδα και επιτρέψαμε στην αντίπαλό μας να πάρει αυτή τη διαφορά. Παρότι στα άλλα τρία δεκάλεπτα κερδίζαμε στα επί μέρους σκορ, δεν ήταν αρκετό για να πάρουμε τη νίκη. Περίμενα πως θα είχαμε συμπαγή αμυντική παρουσία, όμως, δεν συνέβη κάτι τέτοιο και τα σαράντα λεπτά. Ο Κλάιμπερν ήταν εξαιρετικός και ο Λούντμπεργκ, όμως, πολύ σημαντικός παράγοντας για εμένα ήταν ο Μπολομπόι. Έκανε εξαιρετικό παιχνίδι. Έπρεπε να είχαμε παίξει καλύτερη άμυνα σε αυτούς τους παίκτες. Έπρεπε να ήμασταν πιο σκληροί και ειδικά στο δεύτερο δεκάλεπτο δεν ήμασταν. Όπως όλοι έχουμε δύσκολο πρόγραμμα και πρέπει να ετοιμαστούμε άμεσα για το επόμενο ματς».


Ομιλία Στέφανου Ξεκαλάκη στη συνεδρίαση της Κεντρικής Πολίτικης Επιτροπής ΠΑΣΟΚ | ΠΑΣΟΚ\nΤο 2015 αποτέλεσε μια χρονιά ορόσημο για τη δημοκρατική προοδευτική παράταξη.\nΣτο προηγούμενο διάστημα η παράταξή μας βίωσε διάσπαση, ως απόρροια αυτής ταπεινωτική ήττα, πολιτική απομόνωση, ιδεολογικό αποπροσανατολισμό, αδυναμία εύρεσης ενός ξεκάθαρου & αυτόνομου στίγματος που θα καθιστούσε το χώρο και το κόμμα ξανά πρωταγωνιστή των εξελίξεων.\nΌμως αντέξαμε και σήμερα τα πράγματα είναι αλλιώς.\nΜε την ορμή που μας έδωσε το 10ο συνέδριο του Κινήματος.\nΤην εισροή 100άδων νέων προσώπων προερχόμενων από τους χώρους των κινημάτων, των επιμελητηρίων, των επιστημονικών φορέων που έχουν ζήσει στο «πετσί» τους την εφαρμογή των μνημονίων και έχουν νιώσει τα αποτελέσματα της αναβλητικότητας των κυβερνόντων για την εφαρμογή των απαραίτητων μεταρρυθμίσεων, με αποτέλεσμα την απορρύθμιση της επαγγελματικής, κοινωνικής και οικογενειακής τους ζωής,\nΚαι με τη χημεία που μέρα με τη μέρα αναπτύσσεται με τα παλαιότερα, έμπειρα κυβερνητικά στελέχη του κινήματος,\nΤο ΠΑΣΟΚ «ανοίγει» τον πολιτικό του διασκελισμό με το βλέμμα στο αύριο.\nΗ Δημοκρατική Παράταξη δείχνει και πάλι έτοιμη να λειτουργήσει ως καταλύτης των εξελίξεων και όχι ως ένας απλός φοβικός διαχειριστής της εξουσίας.\nΌποιος αναζητά τη δικαίωση του δικού του παρελθόντος στην αποτυχία του παρόντος των άλλων πολιτικών δυνάμεων ούτε την πατρίδα υπηρετεί, ούτε το κοινωνικό σύνολο πείθει.\nΓιατί πολύ απλά, η δικαίωση έρχεται μέσα από αναλύσεις των ιστορικών του μέλλοντος κι εμείς θέλουμε να ζήσουμε το παρόν και να δώσουμε προοπτική στο μέλλον.\nΣτην εποχή λοιπόν που ότι δηλώσεις είσαι.\nΣε μια περίοδο που η εκφυλισμένη αριστερά του κ. Τσίπρα διεκδικεί την εξουσία με μόνο πραγματικό όπλο και θέλγητρο το μοίρασμα των κοινοβουλευτικών εδράνων και των κρατικών θέσεων εξουσίας.\nΣτη φάση όπου η δεξιά των κενταύρων και των ρέιντζερς έχει αναλάβει τα ηνία στο χώρο της συντήρησης και προσπαθεί να επανακάμψει ως δήθεν εκφραστής του μεσαίου χώρου.\nπου η κοινωνία αρχίζει να διαπιστώνει ότι τα μαγικά ραβδάκια και οι εύκολες λύσεις είναι σενάρια επιστημονικής φαντασίας,\nείναι η ώρα των δυνάμεων που εκπροσωπούν τη μεγάλη δημοκρατική, προοδευτική παράταξη να μπουν ξανά στο παιχνίδι, όχι μόνο λόγω της δικαίωσης του παρελθόντος, αλλά επειδή με τον πολιτικό – προγραμματικό τους λόγο θα δώσουν προοπτική στις πλατιές κοινωνικές μάζες που εκφράζονται ιδεολογικά και αξιακά μέσα απ’ αυτό το χώρο.\nΤη μορφή της έκφρασης που θα έχει εκλογικά αυτός ο χώρος την καθορίζουν οι κοινωνικές δυνάμεις που εκπροσωπούνται μέσα απ’ αυτόν.\nΓιατί η σοσιαλδημοκρατία είναι μια ιδεολογία με έντονη ανθρωποκεντρική διάσταση.\nΩς εκ τούτου, η κοινωνία είναι αυτή που την επιβάλει, μέσω των προβολών της στο κοινωνικό γίγνεσθαι, οπότε αυτή είναι που θα θέσει τους όρους και τους κανόνες δημιουργίας του πολιτικού υποκειμένου που θα την εκπροσωπήσει.\nΓιατί η κεντροαριστερά δεν μπορεί να γίνει κυβερνώσα ξανά όταν ο πολιτικός σχηματισμός που την εκπροσωπεί συντίθεται με όρους συναλλαγής και διανομής ρόλων και εξουσίας.\nΟ χώρος μας μπορεί να πρωταγωνιστήσει ξανά όταν η όσμωση για τη διαμόρφωση των θέσεων και των πολιτικών γίνεται σε επίπεδο βάσης και όχι κορυφής.\nΌταν ο προγραμματικός λόγος είναι προϊόν παραγόμενο από τους κοινωνικούς φορείς, τις παραγωγικές δυνάμεις, από όλα τα κοινωνικά στρώματα, από κάθε ηλικιακή ομάδα, και όχι απόρροια διεργασιών αποστειρωμένων πολιτικών εργαστηρίων.\nΣτην πολιτική ο χρόνος είναι έννοια σχετική.\nΣυζητούσαμε στο συνέδριο για τον οδικό χάρτη μετεξέλιξης της προοδευτικής παράταξης με χρονικό ορίζοντα έτους, όμως η πρόκληση πλέον είναι εδώ.\nΓι’ αυτό και η πρόσκληση τίθεται εδώ και έχει αποδέχτες όλους αυτούς που θέλουν πραγματικά και με ανιδιοτέλεια να εισφέρουν στην προσπάθεια ενίσχυσης της εκλογικής απήχησης του χώρου, που θα λειτουργήσει καταλυτικά στην προγραμματική ηγεμόνευση της επόμενης ημέρας.\nΓιατί κανένα δεν ενδιαφέρει αν η παράταξη κι ο χώρος αποτελέσουν παρακολούθημα μιας δεξιάς ή αριστερής διακυβέρνησης.\nΚανένα δεν ενδιαφέρει το αναλογικό μοίρασμα των κρατικών θέσεων, βάσει των εκλογικών αποτελεσμάτων.\nΚι αν υπάρχουν ακόμα στο ΠΑΣΟΚ κάποιοι που ορέγονται απλά και μόνο θέσεις εξουσίας, μπορούν από σήμερα κιόλας να ακολουθήσουν τους πρώην συντρόφους μας που βρήκαν στέγη σε άλλα κόμματα αποκαλύπτοντας το πραγματικό, ανήθικο πολιτικά, τυχοδιωκτικό τους πρόσωπο.\nΣτο νέο ξεκίνημα της παράταξης θέση έχουν όλες εκείνες οι δυνάμεις, όλα εκείνα τα στελέχη που έχουν το αξιακό πρότυπο, τη γνώση και την ικανότητα να διαμορφώσουν και να υλοποιήσουν ρεαλιστικές, προοδευτικές και κοινωνικά δίκαιες πολιτικές στη μετά μνημόνιο εποχή.\nΚαι βέβαια, στην εκκίνηση αυτής της νέας προσπάθειας θέση έχουν και όλοι όσοι για διαφόρους λόγους είχαν θέσει τους εαυτούς τους εκτός παράταξης.\nΌμως η επιστροφή δεν μπορεί να γίνει με προαπαιτούμενα.\nΌπως κι δική μας απόφαση αποδοχής δεν γίνεται με όρους «face control».\nΣίγουρα, η επόμενη εκλογική αναμέτρηση θα θέλαμε να μας είχε βρει έχοντας δώσει τα διαπιστευτήριά μας για το πώς επιθυμούμε:\nΝα λειτουργήσουμε το κόμμα.\nΝα ζωντανέψουμε τις οργανώσεις.\nΝα παράξουμε πολιτική.\nΝα ελέγξουμε την εξουσία.\nΝα αναδείξουμε νέα στελέχη.\nΝα βελτιώσουμε την επικοινωνιακή μας εικόνα.\nΝα υλοποιήσουμε τις αποφάσεις του συνεδρίου.\nΔεν πειράζει, θα το κάνουμε με μεγαλύτερη όρεξη μετά τις εκλογές που θα έχουμε ένα πολύ καλό αποτέλεσμα.\nΔίνοντας μόνο ένα στίγμα των προθέσεών μας, θα ήθελα να πω πως στόχος όλων είναι τα όργανα να λειτουργούν και να παράγουν.\nΕυθύνη μας είναι να διασφαλίσουμε τη θεσμική λειτουργία του κόμματος και την εσωκομματική δημοκρατία και δική σας να είστε εμπράκτως συμμέτοχοι στη συλλογική προσπάθεια.\nΤο ΠΑΣΟΚ δεν είναι μόνο η Πρόεδρός του, ο Γραμματέας του, το Πολιτικό Συμβούλιο ή κοινοβουλευτική του ομάδα.\nΤο ΠΑΣΟΚ είμαστε όλοι μαζί από την Πρόεδρο μέχρι το απλό μέλος στον μικρότερο Καλλικρατικό Δήμο της Χώρας.\nΚαι σ’ αυτή τη μάχη δε μπορώ να διανοηθώ ότι θα παρατηρηθούν τα φαινόμενα ραθυμίας ή αδιαφορίας του πρόσφατου παρελθόντος.\nΔεν μπορώ να πιστέψω ότι θα υπάρξει ένα μέλος κεντρικής πολιτικής επιτροπής, ένας σύνεδρος, ένα μέλος νομαρχιακής ή δημοτικής οργάνωσης που δε θα βάλει «πλάτη» στην προσπάθεια.\nΔε θα γίνει αποδεκτό να υπάρχει έστω κι ένας Δήμος που το ΠΑΣΟΚ να μην έχει το δικό του εκλογικό κέντρο για να μπορεί ο πολίτης να γίνεται κοινωνός των πολιτικών μας θέσεων.\nΗ μάχη της 20ης Σεπτεμβρίου είναι μια μάχη πρωτίστως οργανωτική.\nΓι’ αυτό και ζητήσαμε την άμεση συγκρότηση των νομαρχιακών και δημοτικών επιτροπών εκλογικού αγώνα.\nΣτόχος δεν είναι το μοίρασμα κομματικών οφίτσιων.\nΕίναι η διασφάλιση της καθημερινής παρουσίας του Κινήματος στις τοπικές κοινωνίες.\nΗ εγγύηση πως θα υπάρξει ο συντονισμός για τη διοργάνωση επιτυχημένων εκδηλώσεων σε κάθε Νομό της Χώρας, σε κάθε Δήμο και πως την ημέρα των εκλογών δε θα είμαστε «γυμνοί» από εκλογικούς αντιπροσώπους.\nΟι επικείμενες εκλογές δεν είναι εκλογές των υποψηφίων.\nΕίναι εκλογές του Κόμματος και ως τέτοιες πρέπει να τις αντιμετωπίσουμε.\nΟι παραγοντισμοί δε χωράνε σ’ αυτή τη διαδικασία.\nΔεν ψάχνουμε για πολιτικάντηδες παλαιάς κοπής.\nΑναζητούμε στελέχη που προερχόμενα από φορείς όπως η αυτοδιοίκηση, τα επιμελητήρια, οι συνεταιρισμοί οι εμπορικοί & επιστημονικοί σύλλογοι, τα συνδικάτα θα στείλουν το μήνυμα ότι κάτι αλλάζει.\nΗ διάθεση συμμετοχής των πολιτών στα ψηφοδέλτια και στον εκλογικό αγώνα είναι ανέλπιστα μεγάλη σε σχέση με το πρόσφατο παρελθόν κι αυτό μας γεμίζει αυτοπεποίθηση και αισιοδοξία, όχι μόνο για την 20η Σεπτεμβρίου, αλλά κυρίως για την ανασυγκρότηση & μετεξέλιξη του πολιτικού μας φορέα.\nΠρομετωπίδα του εκλογικού αγώνα θα αποτελέσουν τα ανανεωμένα και ενισχυμένα ψηφοδέλτια του Κινήματος.\nΜέσα απ’ αυτά θα αποτυπωθεί:\nΗ επανασύνδεση του χώρου με τις κοινωνικές δυνάμεις που αποτελούσαν τους παραδοσιακούς του πυλώνες.\nΗ συγκρότησή τους γίνεται σύμφωνα με τα προβλεπόμενα στο καταστατικό και υπακούει στην ανάγκη επίδειξης του δέοντα σεβασμού:\nΣτους υποψηφίους μας το Γενάρη του 2015.\nΣτη βούληση των εκλογέων, όπως αυτή αποτυπώθηκε στη σειρά κατάταξης των υποψηφίων.\nΣτους εκλεγμένους βουλευτές μας που θα ηγηθούν του προεκλογικού αγώνα στις περιφέρειές τους.\nΣτις αποφάσεις του συνεδρίου για να καταστήσουμε την παράταξη ξανά πρωταγωνίστρια.\nΜίλησα για εκλογές Κόμματος, οπότε αυτό συνεπάγεται και το βαρύνοντα ρόλο που έχουν οι αποκεντρωμένες δομές μας στη λήψη των όποιων αποφάσεων.\nΑποφάσεις που πρέπει να ληφθούν χωρίς αγκυλώσεις, δογματισμούς, τάσεις αποκλεισμού ή διάθεσης επιβολής προσωπικών φιλοδοξιών έναντι του παραταξιακού συμφέροντος.\nΟΛΟΙ ΠΡΕΠΕΙ ΝΑ ΕΧΟΥΜΕ ΕΠΙΓΝΩΣΗ ΤΟΥ ΣΤΟΧΟΥ.\nΚαι στόχος δεν είναι αν θα εκλεγεί ο τάδε ή ο δείνα υποψήφιος.\nΣτόχος είναι η αύξηση της κοινωνικής μας απήχησης, που θα οδηγήσει σε ενίσχυση της κοινοβουλευτικής μας παρουσίας.\nΑυτές είναι οι αρχές που ζητάμε να εγκρίνετε, για να προχωρήσει η επιτροπή στη συγκρότηση των ψηφοδελτίων.\nΣτις επικείμενες εκλογές ανοίγονται για τον πολιτικό μας φορέα δύο δρόμοι.\nΟ πρώτος είναι αυτός της αυτοσυντήρησης. Τον ακολουθούμε, κάνουμε τους 13 βουλευτές 15 ή 17, ξαναμπαίνουμε άνευ όρων σε σχήματα εξουσίας και μετά οδεύουμε στον πολιτικό μας ενταφιασμό.\nΓια ένα τέτοιο αποτέλεσμα δεν χρειάζεται πολύς κόπος από τα μέλη.\nΕπιτυγχάνεται με αυτόματο πιλότο.\nΥπάρχει όμως κι εναλλακτική διαδρομή, η δύσκολη, η κοπιαστική.\nΠρόκειται για τη διαδρομή που οδηγεί στη μετεκλογική μεγιστοποίηση της πολιτικής και προγραμματικής μας επιρροής σε ενδεχόμενη κυβέρνηση ευρείας διακομματικής συνεργασίας, όπως την περιέγραψε προηγουμένως η Πρόεδρός μας στην ομιλία της.\nΚι όλοι όσοι δώσαμε μάχες στα φοιτητικά έδρανα, στους χώρους δουλειάς, στην αυτοδιοίκηση, σε κάθε έκφανση της κοινωνικής και πολιτικής ζωής, δεν προτιθέμεθα να ακυρώσουμε τους αγώνες και την ιστορία μας συντηρώντας μια κατάσταση αποσάθρωσης.\nΣήμερα μπορεί να ΠΑΣΟΚ να έχει ξεμείνει από λεφτά.\nΜπορεί να έχει χάσει τη στήριξη από τα Μέσα Μαζικής Ενημέρωσης.\nΌμως, μέρα με τη μέρα επανασυνδέεται όλο και περισσότερο με την κοινωνία.\nΞαναβρίσκει τη χαμένη του συλλογικότητα.\nΔείχνει να μπορεί να αποτελέσει ξανά λύση προοπτικής.\nΚι αυτό είμαστε βέβαιοι ότι θα αποτυπωθεί στο εκλογικό αποτέλεσμα της 20ης Σεπτεμβρίου.\nPrevious Previous post: Ομιλία Φώφης Γεννηματά Προέδρου του ΠΑΣΟΚ στη Χαλκίδα (Κυριακή 30/8)\nNext Next post: Συνέντευξη Φώφης Γεννηματά Προέδρου του ΠΑΣΟΚ στην εφημερίδα «Το Βήμα της Κυριακής» και στη δημοσιογράφο Δήμητρα Κρουστάλλη


Ιδέες & Λύσεις - decobook.gr - Results from #12\nΓρήγορη ανανέωση του υπνοδωματίου σε τέσσερις πράξεις.\nΤα υπνοδωμάτια είναι ίσως οι πιο προσωπικοί χώροι του σπιτιού, μαζί ασφαλώς με το μπάνιο. Σπάνια ένας ξένος επισκέπτης εισέρχεται στα υπνοδωμάτια του σπιτιού. Αυτό, συχνά συμβάλει στην παραμέλησή της διακόσμησης των υπνοδωματίων, καθώς πολλοί άνθρωποι σκέφτονται «Αφού δεν θα το δει κανείς γιατί να κάνω ανακαίνιση;» και «Γιατί να αλλάξω τη διακόσμηση αν είναι να την βλέπω…\nΙδέες οργάνωσης για τον κήπο\nΟι όμορφες ανοιξιάτικες και καλοκαιρινές μέρες και νύχτες και γενικά κάθε καλοκαιρία μας στρέφουν προς τον εξωτερικό χώρο ή τον κήπο που διαμορφώνεται ως επέκταση του σπιτιού μας. Ωστόσο, ο υπαίθριος χώρος διαφοροποιείται από τον εσωτερικό χώρο, καθώς προσφέρει διαφορετικές δυνατότητες. Για παράδειγμα μπορούμε να τον περιβάλλουμε με δένδρα, φυτά και άνθη και να έρθουμε πιο κοντά στη…\nΣυμβουλές διακόσμησης από επαγγελματίες του χώρου\nΨάξαμε στο διεθνή τύπο - στα μεγαλύτερα περιοδικά διακόσμησης - και συγκεντρώσαμε μερικές από τις πιο συνηθισμένες συμβουλές διακόσμησης που δίνουν οι πιο έμπειροι επαγγελματίες διακοσμητές στους πελάτες τους. Δείτε κάποιες από τις συνηθισμένες αλλά και από τις πιο απλές συμβουλές των διακοσμητών:\nΚουρτίνες: Ο τέλειος τρόπος για να ανανεώσετε το χώρο σας!\nΤο καλοκαίρι μπήκε, η διάθεση όλων μας έχει αλλάξει και εσύ νιώθεις ότι είναι καιρός για μια ανανέωση. Θες να κάνεις μια αλλαγή, να δώσεις άλλο αέρα στο σπίτι σου χωρίς, όμως, να ξοδέψεις πολλά και χωρίς να καταλήξεις να κάνεις ολική ανακαίνιση. Έχουμε βρει την τέλεια λύση και τη μοιραζόμαστε μαζί σου: κουρτίνες. Είναι ο πιο εύκολος…\nΣυνηθισμένα προβλήματα στη διακόσμηση του καθιστικού και πως να τα αντιμετωπίσετε μόνοι σας\nΤο καθιστικό του σπιτιού είναι ένας πολύ-λειτουργικός χώρος: ένας χώρος που υποδεχόμαστε φίλους, παρακολουθούμε τηλεόραση, συζητάμε, διαβάζουμε, χαλαρώνουμε, γευματίζουμε με την οικογένεια κ.ά. Η διακόσμηση του καθιστικού είναι μια διασκεδαστική διαδικασία και οι περισσότεροι άνθρωποι απολαμβάνουν να συμμετέχουν στην ανανέωση της διακόσμησης του καθιστικού. Ξεδιπλώστε λοιπόν το προσωπικό σας ταλέντο στη διακόσμηση ακόμα και αν δεν είστε επαγγελματίας…\nΤα τελευταία χρόνια σε όλες τις αναπτυγμένες χώρες του κόσμου ο μέσος όρος ζωής έχει ανέβει σημαντικά. Παράλληλα, έχει δημιουργηθεί η ανάγκη κατασκευής κάποιων κατοικιών που να είναι κατάλληλες για άτομα της τρίτης ηλικίας. Τα κριτήρια που πρέπει να πληροί μια κατοικία για ηλικιωμένα άτομα και οι παροχές που πρέπει να προσφέρει στους ενοίκους εξαρτώνται από τις ανάγκες…\nΟ φωτισμός των δωματίων ενός σπιτιού, αποτελεί ένα σημαντικό στοιχείο τόσο για την λειτουργικότητα του χώρου (πχ. για να μπορεί να διαβάσει κανείς) όσο και για την δημιουργία ατμόσφαιρας (για να αισθάνεται άνετα ο χρήστης, για να μπορεί να χαλαρώνει κτλ). Για να καθορίσετε τις απαιτήσεις σε φωτισμό που πρέπει να έχει το κάθε δωμάτιο, θα πρέπει αρχικά…


Ο Γιώργος Καλτσογιάννης στις Σποράδες\nΠοιος θέλει τον Λοβέρδο υπουργό;\nΤελ. ενημ.: 21.12.2016, 13:39\nΈγινε δέκτης θερμής υποδοχής\nΗ προεκλογική εκστρατεία συνεχίζει σε αμείωτους ρυθμούς για τον υποψήφιο της ΝΔ στη Μαγνησία Γιώργο Καλτσογιάννη. Ο δραστήριος πολιτικός έχει βρεθεί σε κάθε γωνιά της περιφέρειας καθώς βρέθηκε και στην Σκιάθο, Σκόπελο και Αλόννησο.\nΟ «γαλάζιος» υποψήφιος έγινε δέκτης ζεστής υποδοχής από τους κατοίκους και τους φορείς των περιοχών, καθώς συζήτησε για τα προβλήματα που τους απασχολούν, ενώ τονίστηκε και η αξία του αθλητισμού στη Μαγνησία.\nΟι αθλητικές υποδομές των Β. Σποράδων τέθηκαν στο προσκήνιο, όπου και έγινε αναφορά στις παρεμβάσεις του υποψηφίου βουλευτή, όπως αναλύθηκε διεξοδικά και το Ολοκληρωμένο Σχέδιο Ανάπτυξης Νήσων.\nΟ κ. Καλτσογιάννης αναφέρθηκε στα έργα που έχει προωθήσει από την θέση του αντιπεριφερειάρχη για την Σκόπελο και την Σκιάθο και πλέον λαμβάνουν σάρκα και οστά, όπως έγινε και ιδιαίτερη μνεία για την τουριστική ανάπτυξη της περιοχής.\nΤα θετικά σχόλια των κατοίκων για τα έργα του κ. Καλτσογιάννη ήταν αρκετά καθώς αναγνωρίζεται το έργο του «γαλάζιου» υποψηφίου στη περιοχή, ενώ διάχυτη ήταν και η πίστη για την εκλογή του.


LIVE: Δραματικές ώρες… Ολονύχτια μάχη με τις φλόγες (pics-video) | Cyprus Times\nSeptember 18, 2021 Saturday 17:15:07\nLIVE: Δραματικές ώρες… Ολονύχτια μάχη με τις φλόγες (pics-video)\nΣε πύρινο κλοιό κοινότητες της Κύπρου – Ξεκίνησε από τον Αρακαπά ο πύρινος εφιάλτης και εξαπλώθηκε και σε άλλες κοινότητες – Κάηκαν σπίτια και υποστατικά, εγκλωβίστηκαν κάτοικοι, μάχες σε πολλά σημεία απο τις δυνάμεις πυρόσβεσης – Άνθρωποι κλαίνε και ζητούν βοήθεια – Τραγικές στιγμές\nΤραγικές στιγμές βιώνει η Κύπρος από το μεσημέρι του Σαββάτου, οπότε και ξέσπασε η καταστροφική φωτιά στην κοινότητα του Αρακαπά, η οποία γρήγορα εξαπλώθηκε και σε άλλες κοινότητες.\nΚάτοικοι που έτρεξαν να σωθούν έβλεπαν τα σπίτια τους να καίγονται. Άλλοι αρνούνταν να εγκαταλείψουν τις περιουσίες τους. Κάποιοι εγκλωβίστηκαν στα υποστατικά τους.\nΑπέλπιδες προσπάθειες των δυνάμεων πυρόσβεσης να περιορίσουν τα πύρινα μέτωπα, που μαίνονται ακόμα εκτός ελέγχου.\nΈχουν εκκενωθεί τα χωριά Αρακαπάς, Επταγώνια, Συκόπετρα, Μελίνη και Οδού.\nΗ κατάσταση που επικρατεί είναι χαοτική με τις δυνάμεις πυρόσβεσης να τρέχουν από το ένα σημείο στο άλλο. Κλήθηκε προσωπικό που ήταν εκτός υπηρεσίας να συνδράμει την τιτάνια μάχη που δίδεται με επίγειες και εναέριες δυνάμεις, ενώ ζητήθηκε συνδρομή από Ελλάδα και άλλες γειτονικές χώρες της ΕΕ καθώς και από το Ισραήλ, που ανταποκρίθηκαν θετικά.\nΣυνεχής Ενημέρωση για όλες τις εξελίξεις:


Σπάνιο και ακριβό το νερό στη Βουλγαρία - Οικονομία\nΣπάνιο και ακριβό το νερό στη Βουλγαρία\nδημοσίευση: 1/2/20 2:46 PM\nΤα προβλήματα της ύδρευσης γίνονται όλο και πιο σοβαρά στη Βουλγαρία. Σε πληθυσμό μικρότερο από 7 εκατομμύρια άτομα, τα 315.000 δεν έχουν συνεχή υδροδότηση. Διακεκομμένη παροχή νερού υπάρχει σε 17 συνοικίες, 40 δήμους, 12 πόλεις και 160 χωριά. Εκτός από την πόλη Πέρνικ, διακοπές στην υδροδότηση υπάρχουν και στις πόλεις Λόβετς, Τετέβεν, Πλέβεν, Ντόμπριτς, Κοτέλ, Ομουρτάγκ και αλλού.\nΗ Βουλγαρία είναι, σε γενικές γραμμές, μια χώρα όπου, αν και είναι ορεινή, το νερό δεν είναι άφθονο. Ωστόσο, οι κλιματικές αλλαγές, συνοδευόμενες από πλημμύρες και παρατεταμένες ξηρασίες, γίνονται όλο και περισσότερο αισθητές τον τελευταίο καιρό, διαταράσσοντας την κανονική παροχή νερού στον πληθυσμό. Η Βουλγαρία βρίσκεται στην δεύτερη θέση στην Ευρώπη μετά την Ισλανδία όσον αφορά τον αριθμό των ιαματικών πηγών, αλλά πολλές από αυτές είναι ακατάλληλες για χρήση και δεν παίζουν ουσιαστικά ρόλο στην ισορροπία του νερού της χώρας.\nΗ κατάσταση δεν θα προκαλούσε τόσο μεγάλη ανησυχία, αν δεν υπήρχαν σημαντικές απώλειες λόγω της κακής κατάστασης των αγωγών ύδρευσης και άρδευσης. Σύμφωνα με την Εθνική Στατιστική Υπηρεσία, οι απώλειες, σε ετήσια βάση, ανέρχονται στα 500 εκ. κυβικά (56%) και οι οποίες αυξάνονται κάθε χρόνο, αντί να μειώνονται όπως στην υπόλοιπη Ευρώπη, όπου το αποδεκτό ποσοστό ανέρχεται στο 20%.\nΠιο δραματική είναι η κατάσταση στην πόλη Πέρνικ, η οποία βρίσκεται κοντά στη Σόφια. Εκεί η υδροδότηση γίνεται μόνο μερικές ώρες κάθε ημέρα και οι κάτοικοι αναγκάζονται να γεμίζουν δοχεία με νερό, προσπαθώντας να ξεπεράσουν την κρίση, η οποία ανάγκασε τις αρχές να κηρύξουν κατάσταση έκτακτης ανάγκης. Η λίμνη η οποία υδροδοτεί την πόλη είναι σχεδόν άδεια, αναζητούνται νέες πηγές νερού, αλλά προς το παρόν η κατάσταση είναι εξαιρετικά κρίσιμη. Η κυβέρνηση χορήγησε επιπλέον 17 εκατομμύρια ευρώ στην πόλη και την επαρχία για επείγοντα μέτρα αντιμετώπισης της κρίσης. Είναι όμως προφανές ότι τα 17 εκατομμύρια δεν θα λύσουν προβλήματα νερού σε ολόκληρη τη χώρα. Για το σκοπό αυτό απαιτούνται μεγαλύτερες επενδύσεις στις εγκαταστάσεις ύδρευσης και άρδευσης, που είναι, στην πραγματικότητα, η κύρια αιτία της έλλειψης πόσιμου νερού. Εάν η Βουλγαρία βελτιώνει την παροχή νερού και την αποχέτευση με τον τρέχοντα ρυθμό, θα χρειαστούν 35 χρόνια για να υπάρξει μια ποιοτική υπηρεσία, σύμφωνα με την Παγκόσμια Τράπεζα η οποία κατάρτισε στρατηγική για το νερό στη Βουλγαρία. Σύμφωνα με την ΠΤ για να αντιμετωπιστεί η επεξεργασία των λυμάτων, να μειωθούν οι απώλειες και να βελτιωθεί η ποιότητα, πρέπει να επενδυθούν περίπου 12 δισεκατομμύρια ευρώ μέσα στην επόμενη δεκαετία.\nΟ πρωθυπουργός Μπορίσοφ συνέβαλε επίσης στην επίλυση του προβλήματος, με μια μάλλον εξωτική ιδέα - να εθνικοποιηθούν όλες τις εταιρείες παροχής νερού και να δημιουργηθεί μια εθνική κρατική εταιρεία που θα παρέχει με πόσιμο νερό σε ολόκληρη τη χώρα. Το αντιπολιτευόμενο Σοσιαλιστικό Κόμμα, με τη σειρά του, απείλησε τον πρωθυπουργό και την κυβέρνησή του με ψήφο μομφής.\nΜέχρι στιγμής, η μόνη ρεαλιστική κίνηση για την επίλυση του προβλήματος είναι η αύξηση της τιμής του νερού από την 1η Ιανουαρίου 2020, έως 9%, ανάλογα με τις πόλεις και τις περιοχές. Ορισμένοι θα πουν ότι αυξήθηκε η τιμή για κάτι που, στην ουσία, δεν υπάρχει και σε κάποιο βαθμό θα έχουν δίκιο. Σύμφωνα με την Συνήγορο του Πολίτη Ντιάνα Κοβάτσεβα, η αύξηση της τιμής, συμπεριλαμβανομένου του Πέρνικ, μιας πόλης που πάσχει από ανυδρία τις περισσότερες ώρες του 24ωρου, είναι άδικη, διότι δεν είναι λογικό να πληρώνουν περισσότερα χρήματα οι καταναλωτές για κάτι που τους στερούν.\nΔιαφορετικά, οι Βούλγαροι δεν είναι, γενικά, από τους μεγαλύτερους καταναλωτές νερού. Η μέση ημερήσια κατανάλωση πόσιμου νερού από τα νοικοκυριά, το 2018, εκτιμάται σε 99 λίτρα ανά άτομο. Το περισσότερο νερό καταναλώνεται στη Σόφια - 126 λίτρα ανά άτομο την ημέρα και στο Μπλαγκόεφγκραντ - 117 λίτρα ανά άτομο, στο Ταργκόβιστε (69 λίτρα) και το Σλίβεν (70 λίτρα). Για λόγους σύγκρισης, στη Γαλλία η κατανάλωση υπερβαίνει τα 170 λίτρα ανά άτομο την ημέρα, στην Ελβετία τα 160 λίτρα και στο Ηνωμένο Βασίλειο τα 149 λίτρα.\nελαχ. -3 | μεγ. -2


Απειλές θανάτου κατά του διαιτητή Μάικ Ντιν! - Sportsking.gr\nΑπειλές θανάτου κατά του διαιτητή Μάικ Ντιν!\nΑπίστευτα πράγματα στην Αγγλία, με τον διαιτητή της Πρέμιερ Λιγκ, Μάικ Ντιν, να δέχεται απειλές για τη ζωή του μετά τα τελευταία παιχνίδια που σφύριξε.\nΣτην Ελλάδα έχουμε δει κρούσματα με απειλές σε διαιτητές. Και λέμε αυτά μόνο εδώ γίνονται, στην Αγγλία ο κόσμος είναι άγιος. Αμ δε… Παντού γίνονται τα ίδια ακόμα και στην Πρέμιερ Λιγκ. Με αποδέκτη τον διάσημο διαιτητή, Μάικ Ντιν. Ο Άγγλος ρέφερι αποφάσισε να μην διευθύνει αγώνα του πρωταθλήματος αυτό το Σαββατοκύριακο.\nΟ λόγος είναι ικανός να τρελάνει κόσμο. Τόσο ο ίδιος όσο και μέλη της οικογένειάς του έλαβαν απειλές κατά της ζωής τους! Για τις αμφιλεγόμενες αποφάσεις του για κόκκινη κάρτα που έδειξε σε ποδοσφαιριστές σε πρόσφατους αγώνες, όπως αναφέρουν βρετανικά ΜΜΕ.\nΟ Ντιν επικρίθηκε αφού απέβαλε τον αμυντικό της Σαουθάμπτον, Γιαν Μπεντνάρεκ, κατά τη διάρκεια της ήττας 9-0 από την Μάντσεστερ Γιουνάιτεντ την περασμένη Τρίτη και τον μέσο της Γουέστ Χαμ, Τόμας Σούτσεκ, στο ισόπαλο χωρίς τέρματα εκτός έδρας ματς του Σαββάτου με την Φούλαμ.\nΠώς να ξαναπιάσει σφυρίχτρα ο Ντιν;\nΟι απειλές προκάλεσαν την άμεση αντίδραση των ποδοσφαιρικών αρχών και ο υπεύθυνος διαιτησίας στην Premier League, Μάικ Ράιλι, έκανε λόγο για ανεπίτρεπτες καταστάσεις τις οποίες καλώς έκανε και κατήγγειλε ο Ντιν στην αστυνομία.\n«Απειλές και προσβολές αυτού του είδους είναι εντελώς απαράδεκτες. Υποστηρίζουμε πλήρως την απόφαση του Μάικ να καταγγείλει αυτές τις απειλές που έλαβε η οικογένειά του στην αστυνομία. Κανείς δεν πρέπει να είναι θύμα αποτρόπαιων μηνυμάτων όπως αυτά. Η διαδικτυακή κακοποίηση είναι απαράδεκτη σε οποιοδήποτε επίπεδο ζωής και πρέπει να γίνουν περισσότερα για την αντιμετώπιση του προβλήματος» είπε ο Ράιλι.\nΠάντως, όπως μετέδωσε το BBC, ο Ντιν θα «σφυρίξει» κανονικά το παιχνίδι κυπέλλου (5ος γύρος) της Λέστερ με την Μπράιτον την Τετάρτη.


Tα φανταστικά μου ταξίδια | CaptainBook.gr\nΕίμαι μαθήτρια της Δευτέρας. Αν και όλα τα τετράδιά μου είναι γεμάτα Α, κάτι παθαίνω όταν η κυρία μού κάνει μια ερώτηση χωρίς να σηκώσω το χέρι μου. "Ποιο είναι το ψηλότερο βουνό της Ελλάδας, Νεφέλη;" με ρώτησε πριν από λίγες μέρες και, φυσικά, εγώ δεν απάντησα. Και δεν έφτανε αυτό, ξαφνικά ένιωσα να απομακρύνομαι από την τάξη. Το ταβάνι εξαφανίστηκε κι άρχισα να ανεβαίνω, ώσπου βρέθηκα σε ένα πανύψηλο βουνό. Ο Όλυμπος πρέπει να ήτανε. Ίσα ίσα που διακρίνονταν οι συμμαθητές μου και η δασκάλα μου. Όταν επέστρεψα, όλοι είχαν βγει διάλειμμα και η κυρία με περίμενε για να κλειδώσει την τάξη. Δεν ξέρω τι παθαίνω. Θέλω τόσο πολύ να πω την απάντηση, αλλά δεν μπορώ...


Αυτά σκέφτεται ο Κέρκεζ… - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΑΕΛ > Αυτά σκέφτεται ο Κέρκεζ…\n18/10/2019 08:42 123 Views\nΗ ΑΕΛ συνεχίζει την προετοιμασία της για το παιχνίδι της Δευτέρας με την ΑΕΚ θέλοντας η ομάδα να επιστρέψει στις νίκες. Οι κυπελλούχοι είναι αναγκασμένοι εκ των αποτελεσμάτων να ψάξουν τη νίκη με την ΑΕΚ, αφού σε διαφορετική περίπτωση θα μείνουν πίσω από τις ομάδες της κορυφής και είναι κάτι που δεν θέλουν στην ομάδα να συμβεί.\nΟ Βόσνιος τεχνικός έχει τα γνωστά προβλήματα των Τζούνιορ, Αντάμοβιτς και Αβραάμ που είναι εκτός και θα προσπαθήσει να καλύψει το κενό τους μέσα από το υπόλοιπο ρόστερ. Το κύριο ερώτημα είναι αν η ΑΕΛ αγωνιστεί με τριάδα ή τετράδα στην άμυνα. Είναι κάτι που δεν έχει ξεκαθαρίσει για την ομάδα αυτό και σίγουρα και οι επιλογές των ποδοσφαιριστών διαφέρουν σε κάθε περίπτωση. Αν για παράδειγμα δούμε τριάδα στην άμυνα, ένας από τους Ράσο ή Καστανιάγα θα είναι μαζί με τους Α. Τεσέϊρα και Γκοντάλ στο κέντρο της άμυνας. Αν είναι τετράδα τότε οι δύο τελευταίοι θα είναι το κεντρικό αμυντικό δίδυμο της ομάδας.\nΑπό εκεί και πέρα για δεξί μπακ (σε τετράδα) δύσκολα θα δούμε κάποιον άλλο πέραν του Ν. Τεσέιρα ενώ αν επιλεγεί άλλο σύστημα (3-5-2) με φουλ μπακ, τότε ο Μηνάς Αντωνίου έχει και αυτός πιθανότητες να βρίσκεται στο αρχικό σχήμα. Από την αριστερή πλευρά, ο Γουϊλερ μπορεί να αισθάνεται ήσυχος καθώς με όποιο σχηματισμό και να παραταχτεί ή ΑΕΛ ο νεαρός μπακ θα βρίσκεται στην ενδεκάδα. Στη μεσαία γραμμή τα πράγματα είναι λίγο πολύ ξεκάθαρα. Καστανιάγα. Μεντόγεβιτς και Γκαζαριάν είναι τα φαβορί με τον Ζτραβκόφσκι να βρίσκει θέση, αν ο Καστανιάγα πάει ως κεντρικός αμυντικός. Τα φτερά της ομάδας (σε τετράδα), δεξιά θα είναι ο Τόρες και αριστερά παίζεται η θέση όπως και στην κορυφή δεν υπάρχει κάτι ξεκάθαρο.\nΠιθανόν Μαρκόσκι ή Αντωνίου να κληθούν από αριστερά, ενώ στην κορυφή Μάε και Κάρλος διεκδικούν την θέση στο αρχικό σχήμα της ομάδας. Υπάρχουν οι επιλογές για τον Κέρκεζ για να είναι η ομάδα ανταγωνιστική και αν οι παίκτες ακολουθήσουν τις οδηγίες του, η ομάδα θα διεκδικήσει την νίκη στο παιχνίδι.\nΘέμα χρόνου να φύγει από την ΑΕΛ ο Ρούμπεν Χουράδο....


11x11 σε απευθείας σύνδεση διευθυντής ποδοσφαίρου - είναι ένα καλό προσομοιωτή, προκειμένου να ασχοληθεί με όλες τις πτυχές των πραγματικών ποδοσφαιριστών. Στην αρχή του παιχνιδιού, κάθε ένα από τους παίκτες έχει μία κύρια θέση. Κατά τη διαδικασία ανάπτυξης του παιχνιδιού, η κατάσταση αυτή μπορεί να αλλάξει δραματικά.\nΜέχρι σήμερα, το Διαδίκτυο μπορεί να βρει έναν πλούτο των browser παιχνίδια για πολλούς παίκτες, φυσικά, που εργάζονται σε απευθείας σύνδεση. Τα πιο κοινά θέματα για τα έργα αυτά το παιχνίδι - ένα κοσμικό επιστημονικής φαντασίας, φαντασίας κόσμους ή σφαίρες αρχαία ανθρωπότητα φορές. Τέτοια παιχνίδια - αυτό είναι το πιο δημοφιλές εφήβους διασκέδασης της εποχής μας. Αν προσπαθήσετε να προσελκύσουν μια ολόκληρη νέα στρώματα του κοινού-στόχου, για παράδειγμα, ενήλικες, και ότι τα θέματα που θα πρέπει να επιλέξετε ανάλογα. Είναι λόγω αυτών των εξελίξεων, και μόλις γεννηθεί 11x11 διαχειριστή. Ειλικρινά μιλώντας, το 11x11 - αυτό είναι ένα εντελώς μοναδικό έργο, το οποίο σε συνδυασμό με τον εαυτό του όλη την μακροπρόθεσμη ανάπτυξη για το θέμα του ποδοσφαίρου παιχνίδια, και παιχνίδια που λειτουργούν on-line με ένα μεγάλο αριθμό χρηστών. Οι προγραμματιστές μπόρεσαν να ενωθούν σε 11x11 διευθυντής ποδοσφαίρου όλα τα καλύτερα που μπορεί να είναι στο multiplayer, ενώ δεν ξεχνάμε για όλα τα δυνατά χαρακτηριστικά που είναι διαθέσιμα σε αθλητικές προσομοιώσεις. Όπως ήταν ήδη δυνατό να κατανοήσουν το κύριο θέμα αυτού του παιχνιδιού είναι ένα τέτοιο δημοφιλές άθλημα όπως το ποδόσφαιρο. Γιατί η επιλογή έγινε ακριβώς στην κατεύθυνση του ποδοσφαίρου; Ναι, έστω και μόνο λόγω του γεγονότος ότι αυτό το παιχνίδι δεν είναι η πρώτη χρονιά που κάνει με ενθουσιασμό άλμα ως πολύ νεαρά αγόρια και ενήλικες άνδρες σοβαρή. Game 11x11 παρέχει επιτέλους μια ευκαιρία που εδώ και πολλά χρόνια λαχταρούσε - λίγο, αλλά αισθάνομαι σαν προπονητής ποδοσφαίρου στη θέση του μερικές από τις επιφανείς ποδοσφαιρικό σύλλογο. Τώρα ο καθένας μπορεί να αποδείξει ότι οι περισσότεροι κερδίζοντας τακτική του σε πολλές θέσεις. 11x11 ποδοσφαίρου δείχνει από όλες τις πιθανές πλευρές. Και δεν είναι πάντα απολύτως θετική πλευρά. Όπως και με οποιοδήποτε άθλημα, υπάρχει, επίσης, τα χαρακτηριστικά που πρέπει να τηρηθούν αυστηρά. Χάρη σε αυτό το σύστημα το παιχνίδι 11x11 πραγματικό ποδόσφαιρο με ασφάλεια να ονομάζεται μια στρατηγική. Είναι ένα παιχνίδι στρατηγικής. Εδώ είναι απαραίτητο να επιλέξετε το σωστό σετ των παικτών οι οποίοι κατανοούν τις δικές τους τακτικές, αλλά και να ανιχνεύσει την τακτική του εχθρού. 11x11 καταχώριση είναι το γεγονός ότι ο χρήστης είναι κυριολεκτικά "στο χέρι" είναι μια πραγματική ποδοσφαιρική ομάδα, η οποία αποτελείται από δεκαοκτώ παίκτες. Πριν από την ολοκλήρωση της εγγραφής 11x11 online παιχνίδι για να ελέγξετε την καταχωρημένη διεύθυνση ηλεκτρονικού ταχυδρομείου, επειδή είναι θα πρέπει να υπάρχει πάρετε μια επιβεβαίωση για την επιτυχή ολοκλήρωση της καταχώρησης και ένα σύνδεσμο για να πάει στο παιχνίδι. Η πρώτη φάση του έργου με μια ομάδα - ο καθορισμός των χαρακτηριστικών τους, και να μιλήσει πιο απλά, ο ορισμός της κατάστασης των παικτών. 11x11 σε απευθείας σύνδεση διευθυντής ποδοσφαίρου - είναι ένα καλό προσομοιωτή, προκειμένου να ασχοληθεί με όλες τις πτυχές των πραγματικών ποδοσφαιριστών. Στην αρχή του παιχνιδιού, κάθε ένα από τους παίκτες έχει μία κύρια θέση. Κατά τη διαδικασία ανάπτυξης του παιχνιδιού, η κατάσταση αυτή μπορεί να αλλάξει δραματικά. Σε 11x11 σε απευθείας σύνδεση ομάδα μπορεί να αναπτύξει στο υψηλότερο επίπεδο που μπορεί να επιτευχθεί μόνο ομάδα. Στην 11x11 παιχνίδι είναι πολύ πιο εύκολο όταν ξέρεις ότι υπάρχει και σωματική ετοιμότητα ενός τέτοιου παίκτη χαρακτηρισμό του. Αυτό είναι ένα από εκείνα τα χαρακτηριστικά για τα οποία είναι αναγκαίο να παρακολουθεί συνεχώς, καθώς μειώνεται μετά από κάθε αγώνα. Αυτό το παιχνίδι έχει σχεδιαστεί ειδικά ώστε να επιτραπεί σε όλους τους φιλάθλους να αισθάνονται τουλάχιστον μία φορά στη θέση των ηρώων του - διάσημα ποδοσφαιριστές, μεγάλα ονόματα προπονητών, καθώς και τους ιδιοκτήτες της εξουσίας των ποδοσφαιρικών συλλόγων. Οι προγραμματιστές έχουν κάνει πολλή δουλειά για να εφαρμόσουν αυτές τις ιδέες και τις επιθυμίες. Παίξτε στο11x11\nΒίντεο και screenshots του παιχνιδιού 11x11


Το Θέατρο στο Χαρτί – Μονόλογοι και Μονόπρακτα | Μικρό Πολυτεχνείο\nΑρχική Σεμινάρια Webinars Το Θέατρο στο Χαρτί – Μονόλογοι και Μονόπρακτα\nΜε άξονα τη Σύγχρονη Δραματουργία και τη Μικρή Φόρμα οι μαθητές θα «περιηγηθούν» από το Μονολογικό Κείμενο στη Διαλογικότητα και από κει στο Μονόπρακτο.\nΣυντονισμός: Θράσος Καμινάκης & Χρήστος Ναούμ\nΠαρουσίαση του Σεμιναρίου: Δευτέρα 31/1/2022, ώρα 19:30 on line\nΈναρξη: Τετάρτη 2/2/2022, ώρα 19:30 on line\nΔιάρκεια: 8 on line μαθήματα, 19:30 – 22:00\nΜαθήματα για Μονόλογο: 2, 16/2 & 2,16/3\nΜαθήματα για Μονόπρακτο: 9, 23/2 & 9, 23/3\nΤιμή Σεμιναρίου: 240€ + ΦΠΑ\nΔΟΜΗ ΤΟΥ ΕΡΓΑΣΤΗΡΙΟΥ\nΒ’ ΓΙΑ ΤΟ ΜΟΝΟΠΡΑΚΤΟ:\nΘΕΜΑΤΑ & ΣΤΟΧΟΙ:\nΜε ασκήσεις πάνω στη δραματουργική ένταση της πλοκής (μυθοπλασία μέσω μονολόγου ή διαλόγου), στο στήσιμο ενός δυνατού δραματικού χαρακτήρα και με συζητήσεις πάνω στις τεχνικές για την επινόηση μιας «ιστορίας» με ελεύθερο θέμα σε γλώσσα θεατρική οι συμμετέχοντες στο σεμινάριο θα οδηγηθούν στο στήσιμο ενός ολοκληρωμένου έργου. Από τον Τένεσσυ Ουίλιαμς στον Μπέκετ κι από τον Τσέχωφ στον Πίντερ το σύγχρονο θέατρο έχει να μας υποδείξει νέους δρόμους προσέγγισης και δραματουργικής επεξεργασίας μιας ιδέας. Το πιο προκλητικό είναι η Ιδέα να γίνει Πράξη.\nΟι μαθητές θα εστιάσουν παράλληλα στη σχέση που συνδέει το Μονολογικό – Εξομολογητικό Κείμενο με τη Διαλογικότητα. Ο Θεατρικός Λόγος πρέπει να χαρακτηρίζεται από προφορικότητα, αμεσότητα, αυθορμητισμό, ελλειπτικότητα, διατυπωτική γλαφυρότητα και συνειρμική οξυδέρκεια για να έχει τη δυνατότητα να συναρπάσει το κοινό. Αυτές οι αρετές θα παραμείνουν τα κριτήρια οργάνωσης και αξιολόγησης της γραφής μας, ενώ η τέχνη της κατάλληλης ατάκας και το ψυχολογικό σασπένς θα μας οδηγήσουν στον συναρπαστικό κόσμο της Θεατρικής Γραφής. Δε μένει παρά να τον περπατήσουμε μαζί.\nΟι καλύτερες Θεατρικές Ιστορίες δε γράφτηκαν ακόμη. Ήρθε η ώρα να συμβεί.